  Туспуктэм: УМОО «Шунды» Майя Бывальцева 12+ 2022-тӥ арын толсуре Ижкарын егитъёслэн туала йӧскалык лулчеберетъя «Тангыра» фествиальзы ортчоз. Туэ со куинь нунал кыстӥськоз, ивортӥзы радъясьёсыз. Фестиваль улсын туала егит дизайнеръёслэсь йӧскалык (этнической) коллекциоссэс возьматон, калыкъёслэн аспӧртэм лулчеберетсылэн туала улонын интыез сярысь йӧскалык киноез учкон, Россилэн улосвылъёсысьтыз 10 тужгес тодмо йӧскалык крезьгурасьёслэн концертсы ортчоз. «Тангыра» фестиваль егитъёслэсь крезьгуро но чеберлыко творчествозэс вӧлмытон инты гинэ ӧвӧл, со егитъёсты сяме пырем калык лулчеберетлэн дунлыкъёсыныз тодматон но, пусъё ужрадэз радъясьёс. Фествиалез Удмуртиысь Калыкъёслэсь эшъяськон юртсы но удмурт егитъёслэн «Шунды» огазеяськонзы Азьмуртлэн лулчеберет кичӧлтонъёсъя фондэз юрттэмен радъяло. Нырысьсэ фестиваль 2019-тӥ арын ортчиз. Пӧртэм аръёсы ужрадэ Удмуртиысь, Башкириысь, Татарстанысь, Чувашиысь, Мордовиысь, Карелиысь, Марий Элысь но Пермь шаерысь крезьгуро коллективъёс пыриськылӥзы. Тодэ вайытом, Азьмуртлэн лулучеберет кичӧлтонъёсъя фондэзлэн кыкетӥ вожвылъяськоназ Удмуртиысь 40 ӵектосъёс вормизы. Тегъёс: Лулчеберет егитъёс фестиваль Удмуртия  